
		DEN NORSKE KIRKE

	Berg menighet







[bookmark: StartSkriv]Møtebok for Berg menighetsråd

	Møtedato:
	30.11.2023

	Møtetid:
	kl. 13:00

	Møtested:
	Senjahopen skole




Tilstede: 
Anita Sebulonsen, Birgit Jonette Johansen Noreng, Stein Emil Iden, Jan-Ole Berntsen, Marit Reiertsen.

Meldt forfall:
.


Saker

Sak 018/23	Felling av trær ved Berg kirke
	[bookmark: Fremstilling]Det er tett med trær og busker ved Berg kirke. Dersom noen av disse skal felles, må det avklares med menighetsrådet. Kirkevergen skriver i en epost følgende om fremgangsmåten:
1. Sjekk ut kart/ skjøte på eiendommen ved Berg kirke og sjekk at der det er ønskelig å felle trær er innenfor menighetsrådets / sognet eiendom. 
1. Dersom det er mye trær utenfor sognet eiendom som ønskes fjernet så må en spørre grunner der disse trærne står, gjør befaring og merk buskene som skal fjernes. 
1. Dersom det er en alle eller noe må det gjøres formelt vedtak i menighetsrådet om hva som skal fjernes, plantegning mv. 
1. Dersom det er store trær som skal felles må de meldes inn til Senja kommune, de vil da leie inn maskin som felles de store trærne fra toppen og nedover. 
1. Dersom det i beskrivelsen til det som skal fjernes står « kratt og småbusker» kan disse fjernes med hagesakser, småsager mv. Dette er ikke beskrevet  som farefullt arbeid, man skal ikke opp i høyden og ifølge Bjørn L. kan voksne mennesker som eller kan bruke enkle verktøy utføre dette arbeidet. Bruk av motorsag er farefullt og en må da klarere med Senja kommune om en kan bruke dette inne på gravplassen,
1. Alt må kjøres bort og en må finne ut hvor i Berg det er mulig å kaste el. brenne dette.




Forslag til vedtak:
	[bookmark: Forslag]Ingen forslag.




Møtebehandling:
	[bookmark: Møtebehandling]Det ble diskutert om saken burde utsettes, ettersom Ivar Mortensen, som har meldt inn saken, ikke var til stede i møtet.  




Vedtak:
	[bookmark: Vedtak]Menighetsrådet ser positivt på rydding av trær og busker ved Berg kirke. Det settes ned en arbeidsgruppe bestående av Ivar Mortensen, Roy-Willy Hansen og Martin Reiertsen som utarbeider forslag til hvilke trær og busker som ønskes felt.




Sak 019/23	Profesjonell sanger i julegudstjeneste
	Stéphanie Turcotte er en profesjonell sanger som har blitt brukt i enkelte gudstjenester i Berg. Hun har tatt 3000 kr for oppdragene. Fellesrådet dekker utgifter til organist og ikke til sangere.
Det har kommet inn ønske om å bruke Stéphanie i gudstjenesten på julaften i Berg kirke. Hvis hun skal synge der, må menighetsrådet dekke utgiftene.




Forslag til vedtak:
	Ingen forslag.




Møtebehandling:
	I fjor ble det betalt 5000 kr for at Stéphanie Turcotte sang i to julegudstjenester (julaften og 2. juledag). Dette ble betalt av privatpersoner.




Vedtak:
	Menighetsrådet ved Jan-Ole B. avtaler med Stéphanie Turcotte om å synge under gudstjenesten i Berg kirke på julaften. Regningen sendes til Berg menighet. Maksgrensen for honoraret er 3000 kr.




Sak 020/23	Økonomirapport pr 22.11.2023
	Regnskapet pr 22.11.23 viser totalt sett et mindreforbruk på 53.851 kr. 
Ofringer til egen menighet er som budsjettert, mens ofringer til annen virksomhet er høyere. Egenandel fra konfirmanter er dobbelt av budsjettert.
Vi har en renteinntekt på 14.845 kr, noe som vi ikke har lagt inn i budsjettet for 2023. 
Mindreforbruket på trosopplæring er på 21.421 kr. Hvis vi har for stort mindreforbruk i 2023, så vil vi bli avkortet i 2024. Menighetsrådet bør bestemme seg for hvordan disse pengene skal brukes.
Utgifter til konfirmanter er i henhold til budsjett.




Forslag til vedtak:
	Regnskapsrapport pr 22.11.2023 tas til orientering.




Møtebehandling:
	Birgit N. kjøper inn utstyr til trosopplæring for inntil 21.500 kr: stoler, bord, stellebord, leker… Innkjøpene må foretas innen 31.12.23.




Vedtak:
	Regnskapsrapport pr 22.11.2023 tas til orientering.




Sak 021/23	Årsbudsjett 2024
	I 2024, som i 2023, kan ikke trosopplæringsmidler brukes på konfirmanter. Det er beregnet at dette dekkes av ofringer til egen menighet (5000 kr) og fra egenandel konfirmanter (8000 kr).
I oppsettet av budsjettet: Det aller meste av utgifter er lagt inn i prosjektregnskap i fellesrådet, og det er beregnet overføring av midler fra menigheten for å dekke dette (markert med grønn skrift i budsjettet).
I 2024 beregnes det renteinntekt på 15000 kr. I foreslått budsjett settes dette av på ubundet fond.




Forslag til vedtak:
	Forslag til budsjett for 2024 vedtas.




Møtebehandling:
	




Vedtak:
	Forslag til budsjett for 2024 vedtas.




Sak 022/23	Offerliste 2024
	Offerlisten utarbeides av sokneprest Jan-Ole og vedtas av menighetsrådet. Sokneprestens forslag forutsetter at samme antall gudstjenester opprettholdes i 2024 som foregående år. 
Soknepresten foreslår at det som i 2023 blir 50/50 fordeling mellom egen menighet og eksterne organisasjoner. Finnsæter kapellforening er regnet som egen menighet:
	Den indre Sjømannsmisjon
	1

	Det Norske Misjonsselskap
	2

	Egen menighet - Berg sokn
	14

	Finnsæter kapellforening
	3

	For Livsrett og Menneskeverd
	1

	IKO forlag
	2

	Kirkens Nødhjelp
	2

	Kirkens SOS i Norge
	2

	Normisjon Region nord
	2

	Sjømannskirken
	2

	Viken senter, Sjelesorgenheten
	2

	Sum
	33







Forslag til vedtak:
	Følgende offerliste vedtas:
	Den indre Sjømannsmisjon
	1

	Det Norske Misjonsselskap
	2

	Egen menighet - Berg sokn
	14

	Finnsæter kapellforening
	3

	For Livsrett og Menneskeverd
	1

	IKO forlag
	2

	Kirkens Nødhjelp
	2

	Kirkens SOS i Norge
	2

	Normisjon Region nord
	2

	Sjømannskirken
	2

	Viken senter, Sjelesorgenheten
	2

	Sum
	33







Møtebehandling:
	




Vedtak:
	Følgende offerliste vedtas:
	Redningsselskapet
	1

	Det Norske Misjonsselskap
	2

	Egen menighet - Berg sokn
	12

	Finnsæter kapellforening
	3

	Mefjordvær kjerkeforening
	3

	For Livsrett og Menneskeverd
	1

	IKO forlag
	2

	Kirkens Nødhjelp
	1

	Kirkens SOS i Norge
	2

	Normisjon Region nord
	2

	Sjømannskirken
	2

	Viken senter, Sjelesorgenheten
	2

	Sum
	33







Sak 023/23	Møteplan 2024
	Det er lagt opp til 4 møter pr år: To før sommeren og to etterpå.
Menighetsrådsmøtene i 2023 var på tirsdager kl 13:30 før sommeren og torsdager kl 13:00 etterpå. Alle møtene var på Senjahopen skole.




Forslag til vedtak:
	Det legges opp til fire møter, som alle avholdes på torsdager kl 13:00 på Senjahopen skole. Møtedatoene er 8.2, 30.5, 5.9 og 7.11.




Møtebehandling:
	




Vedtak:
	Det legges opp til fire møter, som alle avholdes på torsdager kl 13:00 på Senjahopen skole. Møtedatoene er 8.2, 30.5, 5.9 og 7.11.




Sak 024/23	Julekonsert 2023
	Det er en tradisjon i mange menigheter å avholde julekonsert. I Lenvik, Tranøy og Torsken skal det være julekonserter i år, men ikke i Berg. Vokal Senja skal ha konsert i både Finnsnes kirke (7.12) og Vangsvik kirke (10.12) og Kor Flott skal ha konsert i Stonglandet kirke (1.12) og Gryllefjord kapell (2.12). Dersom noen ønsker å arrangere konsert, kan for eksempel disse to korene kontaktes. 




Forslag til vedtak:
	Ingen forslag.




Møtebehandling:
	




Vedtak:
	Saken trekkes.




Sak 025/23	Facebookside for Berg menighet
	Gudstjenester og aktiviteter i menigheten annonseres gjennom hjemmeside, avisannonser og plakater. Facebook når ut til en stor gruppe, og det er ønskelig at man også bruker denne informasjonskanalen. Det er imidlertid menighetsrådet som må organisere dette. 




Forslag til vedtak:
	Ingen forslag.




Møtebehandling:
	




Vedtak:
	Menighetsrådet ønsker at menighetens aktiviteter (gudstjenester, legoklubb…) postes på eksisterende Facebook-profiler. Jan-Ole B. og Birgit N. er ansvarlige.




Sak 026/23	Revisjon 2021
	Anne Bærø, regnskapsansvarlig hos Refa AS, har kontrollert Berg menighets regnskap 2021. Hun har gjort et grundig arbeid, selv om revisjonserklæringen hennes er kortfattet. Regnskapet 2021 er i orden.




Forslag til vedtak:
	Revisjonserklæringen 2021 tas til orientering.




Møtebehandling:
	




Vedtak:
	Revisjonserklæringen 2021 tas til orientering.




Sak 027/23	Revisjon 2022
	Anne Bærø, regnskapsansvarlig hos Refa AS, har kontrollert Berg menighets regnskap 2022. Hun har gjort et grundig arbeid, selv om revisjonserklæringen hennes er kortfattet. Regnskapet 2022 er i orden.




Forslag til vedtak:
	Revisjonserklæringen 2022 tas til orientering.




Møtebehandling:
	




Vedtak:
	Revisjonserklæringen 2022 tas til orientering.




Sak 028/23	Refusjon til Mefjordvær kjerkeforening (flaggstang)
	Mefjordvær kjerkeforening er nyetablert og har derfor begrenset med økonomi. Kjerkeforeningen ordnet med ny flaggstang til Mefjordvær kjerke, og intensjonen var at foreningen skulle dekke disse utgiftene. Det var imidlertid ikke nok penger på konto til å dekke utgiftene, så privatpersoner har foreløpig lagt ut for utgiftene. Kjerkeforeningen har muntlig henvendt seg til Berg menighetsråd for å få refundert utgiftene til flaggstangen.




Forslag til vedtak:
	Berg menighet dekker utgiftene til flaggstang.




Møtebehandling:
	




Vedtak:
	Berg menighet dekker utgiftene eks mva til flaggstang. Beløpet utbetales til Mefjordvær kjerkeforening.

